с оглед пълното прилагане на правния акт на ЕС.
 ЕС оценява осъщественото от Украйна сближаване с конкретен правен акт на ЕС въз основа на посочените по-горе таблици за въвеждането, списъка на актовете на Украйна, които трябва да бъдат изменени или отменени, и друга относима информация, предоставена в съответствие с член 1 от настоящото допълнение. Формалната оценка се основава изключително върху сравнение между окончателните правни актове и конкретния правен акт на ЕС.
 Компетентните служби на Комисията изготвят оценка на акта в рамките на 12 седмици след официалното му предаване. Този период може да бъде удължен еднократно, ако това е надлежно обосновано. Без да се засягат член 4, параграф 3 и член 5, параграф 3 от приложение XVII относно регулаторното сближаване, ако в резултат на оценката, предвидена в предишните параграфи, бъде установено, че Украйна не е извършила правилно сближаване с определен правен акт на ЕС, Съюзът ще изготви писмени препоръки относно подходящите мерки с оглед осигуряване на пълно съответствие с правния акт на ЕС. При поискване тези препоръки могат да бъдат обсъдени в Комитета по търговия.
 Процедурата за формална оценка на сближаването с правния акт на ЕС не засяга оценката на ефикасното въвеждане в действие и изпълнение на правния акт на ЕС за целите на член 4, параграф 3 и член 5, параграф 3 от приложение XVII.
 4. Оценка на напредъка по ефикасното въвеждане в действие и прилагане на правните актове на ЕС
 Украйна гарантира, че властите и органите под нейна юрисдикция, които отговарят за ефикасното прилагане на националното законодателство, прието в съответствие с предвиденото в членове 114, 124, 133 и 139 от глава 6 (Установяване, търговия с услуги и електронна търговия) и глава 7 (Текущи плащания и движение на капитали) от дял IV от настоящото споразумение и приложение XVII във връзка с допълнения XVII-2—XVII-5, продължават да прилагат и адекватно изпълняват цялото законодателство, за което формалната оценка на ЕС на усилията на Украйна за сближаване е била положителна, както и цялото бъдещо законодателство на ЕС съгласно членове 3, 4 и 5 от приложение XVII.
 Украйна докладва редовно (поне 2 пъти годишно) за напредъка по отношение на цялостното прилагане в определен сектор и изпълнението на пътната карта, предвидена в член 2 от настоящото допълнение. Двете страни по споразумението постигат съгласие относно точния формат и съдържание на докладите.
 В съответствие с член 1 от настоящото допълнение докладите относно напредъка се предават на компетентната служба на Комисията и могат да бъдат обсъждани в специални комитети или органи, създадени в съответствие с институционалната рамка, предвидена в Споразумението за асоцииране.
 Украйна предоставя подходящи доказателства за ефикасното въвеждане в действие и изпълнение на правните актове на ЕС. За тази цел Украйна доказва наличието на достатъчен административен капацитет за изпълнение на националното законодателство, прието съгласно членове 114, 124, 133 и 139 от глава 6 (Установяване, търговия с услуги и електронна търговия) и глава 7 (Текущи плащания и движение на капитали) от дял IV от настоящото споразумение и приложение XVII във връзка с допълнения XVII-2— XVII-5 и предоставя задоволителни данни за специфични за отделните сектори надзор и разследване, наказателни преследвания